การประกอบธุรกิจของแต่ละสายผลิตภัณฑ์

  3.1 ลักษณะผลิตภัณฑ์

  เฟอร์นิเจอร์สำนักงาน (Office Systems Furniture) รายละเอียดสินค้าจะประกอบด้วย
  โต๊ะทำงาน (Freestanding Desking) ตู้เก็บเอกสาร (Storages and Cabinets)
  เก้าอี้ทำงาน (Seating) และฉากกั้นห้อง (Wall Systems)
  ฉากกั้นเพื่อแบ่งสัดส่วนเนื้อที่การทำงาน(Desking Systems / Workstation)
  รวมถึงผนังสำเร็จรูป (Panel Systems)
  ลักษณะของผลิตภัณฑ์จะเป็นการผสมประสานระหว่างงานเหล็กขึ้นรูป และแผ่นไม้ Particle
  Board และ MDF ที่ปิดผิวด้วย Melamine , High pressure Laminates , และ Veneer
  ลักษณะของเฟอร์นิเจอร์สำนักงานจะเน้นที่ความเป็น Office Systems Furniture ระบบ
  Knocked down ที่มีความทันสมัยสำหรับสำนักงานสมัยใหม่ (Office Automation)
  โดยกลุ่มลูกค้าส่วนใหญ่เป็น ลูกค้างานโครงการ ได้แก่ สถาปนิก
  ผู้ออกแบบตกต่างและเจ้าของโครงการ ผู้รับเหมาโครงการ ราชการ
  เจ้าของธุรกิจในระดับกลาง และตัวแทนจัดหน่ายในต่างประเทศ
  โดยผลิตภัณฑ์ทั้งหมดของบริษัทจัดจำหน่ายภายใต้ Brand “ROCKWORTH”

  นอกจากนี้ทางบริษัทได้นำเข้า ผลิตภายใต้ลิขสิทธ์
  และจำหน่ายผลิตภัณฑ์เฟอร์นิเจอร์สำนักงานชั้นนำแต่ผู้เดียวในประเทศไทย
  ภายใต้เครื่องหมายการค้า Allsteel จากประเทศสหรัฐอเมริกา, ITOKI จากประเทศญี่ปุ่น
  OXE จากประเทศอิตาลี, Colebrook Bosson Saunders (CBS) จากประเทศอังกฤษ, A&H
  Meyer จากประเทศ เยอรมันและ Vitra
  จากประเทศเยอรมัน-สวิตแลนด์ซึ่งมีส่วนช่วยเสริมและพัฒนาด้านการออกแบบ เทคนิคการผลิต
  ตลอดจนมาตรฐานคุณภาพ และภาพพจน์ของผลิตภัณฑ์เฟอร์นิเจอร์ที่บริษัทผลิตออกจำหน่ายเองด้วย

2.  ตลาดและภาวะการแข่งขัน

-   ภาพรวมของตลาด และสภาวะของการแข่งขัน

  ตลาดเฟอร์นิเจอร์สำนักงานมีแนวโน้มการเติบโตที่ลดลงจากปีก่อนอย่างมากทั้งนี้เนื่องจากสภาวะความผันผวนทางการเมืองที่เกิดขึ้นอย่างต่อเนื่องตลอดทั้งปี
  และจากสภาวะเศรษฐกิจโลกที่ส่งผลกระทบอย่างรุนแรงไปทั่วโลก
  จึงมีผลทำให้มีการระงับงานโครงการขนาดใหญ่และขนาดกลางของทั้งภาครัฐและภาคเอกชน
  ซึ่งมีผลทำให้ภาพรวมของตลาดแย่ลง
  และการเจริญเติบโตของเศรษฐกิจของประเทศก็ถดถอยเช่นเดียวกัน

  อย่างไรก็ตาม ตลาดเฟอร์นิเจอร์สำนักงานในปัจจุบัน
  เริ่มปรับเปลี่ยนรูปแบบจากเฟอร์นิเจอร์ในรูปแบบธรรมดาเป็นเฟอร์นิเจอร์ที่มีระบบมากขึ้น
  และเพื่อรองรับต่อการแข่งขันในยุคไอทีที่มีการเปลี่ยนแปลงของเทคโนโลยีอยู่ตลอดเวลา
  มีผลทำให้ผู้ประกอบการในธุรกิจนี้จะต้องปรับตัวเพื่อให้สามารถรองรับกับความต้องการของตลาดให้ได้
  ทั้งด้านการใช้งานหรือประโยชน์ใช้สอยของสินค้า, การออกแบบที่ทันสมัย,
  ราคาและระยะเวลาการส่งมอบที่แข่งขันได้ และที่สำคัญก็คือ
  การบริการหลังการขายที่ต้องดีเยี่ยมจึงจะมีผลต่อการตัดสินใจเลือกซื้อของลูกค้า

-   ลักษณะอุตสาหกรรมเฟอร์นิเจอร์สำนักงาน

  อุตสาหกรรมเฟอร์นิเจอร์สำนักงาน ตลาดจะแบ่งเป็น 3 ระดับ ตลาดระดับล่าง
  ตลาดระดับกลางและตลาดระดับบน

  ตลาดระดับล่าง ซึ่งเป็นตลาดใหญ่ที่สุด จะมีผู้ประกอบการที่อยู่ในตลาดนี้มากมาย
  ส่วนใหญ่จะไม่เป็นสินค้า Office System แต่จะเน้นเป็นสินค้าแต่ละชนิด เช่น โต๊ะทำงาน
  ตู้เอกสาร เก้าอี้ และ Partition เป็นส่วนประกอบเล็กน้อย แต่สินค้าหลักจะเป็นโต๊ะ
  ตู้เอกสาร และเก้าอี้ ที่เลือกใช้วัสดุและอุปกรณ์ที่มีคุณภาพต่ำและราคาขายค่อนข้างต่ำ

  ตลาดระดับกลาง เป็นตลาดที่มีขนาดรองลงมาจากตลาดล่าง
  ซึ่งกลุ่มลูกค้าส่วนใหญ่ของบริษัทฯจะอยู่ในตลาดนี้ จะภาคธนาคาร การเงิน อุตสาหกรรมสื่อสาร
  และบริษัทข้ามชาติต่าง ๆ ที่ให้ความสำคัญกับ System furniture ที่ตอบสนองกับระบบ
  Office Automation ภายในองค์กร เน้นที่ภาพลักษณะ และความทันสมัย สวยงาม

  ตลาดระดับบน จะมีขนาดค่อนข้างเล็ก ประมาณร้อยละ 5.8
  ของตลาดโดยรวมตลาดนี้จะประกอบด้วยบริษัทข้ามชาติและบริษัทร่วมลงทุน
  ที่ต้องใช้สินค้านำเข้าจากต่างประเทศ ไม่ว่าจะเป็นประเทศสหรัฐอเมริกา หรือ
  กลุ่มประเทศในยุโรป จะเป็นสินค้า Premium Grade ราคาค่อนข้างสูงมาก
  ใช้ระยะเวลาส่งสินค้าที่ยาวนาน

-   คู่แข่งขัน

  ปัจจุบันธุรกิจเฟอร์นิเจอร์สำนักงานมีผู้ผลิตและผู้จำหน่ายจำนวนมาก
  ซึ่งคุณภาพของสินค้าที่จัดอยู่ในธุรกิจประเภทนี้มีหลายระดับ
  สำหรับตลาดระดับกลางและตลาดระดับบนซึ่งถือได้ว่าเป็นตลาดแข่งขันของบริษัทจะมีผู้ผลิตและผู้จัดจำหน่ายหลักอยู่ประมาณ
  4 ราย ดังนี้

  บริษัท โมเดิร์นฟอร์ม จำกัด (มหาชน)

  บริษัท โลจิก้า จำกัด

  บริษัท โมเบล จำกัด (ผู้ผลิตสินค้ายี่ห้อ แพรคติก้า)

  บริษัท เพอร์เฟค จำกัด

-   กลุ่มลูกค้าเป้าหมาย

  กลุ่มลูกค้าเป้าหมายของบริษัท สำหรับผลิตภัณฑ์เฟอร์นิเจอร์สำนักงาน ได้แก่ ลูกค้างานโครงการ
  ซึ่งจะเป็นกลุ่มลูกค้าระดับกลาง และระดับบน ซึ่งมีกำลังซื้อ
  มีความต้องการสินค้าที่มีคุณภาพและต้องการเฟอร์นิเจอร์สำนักงานที่เป็นระบบ
  ซึ่งสามารถปรับเปลี่ยนรูปแบบได้ง่าย และสอดคล้องกับอุปกรณ์สำนักงานสมัยใหม่
  นอกจากนี้ยังต้องการความรวดเร็วในการส่งมอบสินค้าที่มีจำนวนมากในระยะเวลาอันสั้น
  รวมไปถึงการบริการที่ดีก่อนและหลังการขาย กลุ่มลูกค้าเป้าหมายที่สำคัญ ได้แก่
  กลุ่มสถาบันการเงิน บริษัทประกันชีวิต บริษัทประกันภัย กลุ่มบริษัทสื่อสาร บริษัทมหาชน
  และรัฐวิสาหกิจที่มีรายได้ทำกำไร เป็นต้น

  3.3 การจัดหาผลิตภัณฑ์และบริการ

-   รงงานผลิตสินค้า

  ในการจัดหาผลิตภัณฑ์ของบริษัท บริษัทได้ดำเนินการผลิตสินค้าเองโดยใช้โรงงานของบริษัท
  ที่ตั้งอยู่บนเนื้อที่ 19-3-08 ไร่ ในนิคมอุตสาหกรรมบางปะอินเป็นสถานที่ในการผลิต , ประกอบ
  , บรรจุหีบห่อ และ จัดเก็บในคลังสินค้า ซึ่งปัจจุบันคลังสินค้าของบริษัทมีอยู่ 2 แห่งดังนี้

  นิคมอุตสาหกรรมบางปะอิน - 681 นิคมอุตสาหกรรมบางปะอิน หมู่ที่ 2 ตำบลคลองจิก
  อำเภอบางปะอิน จังหวัดพระนครศรีอยุธยา 13160

  นิคมอุตสาหกรรมนวนคร - 101/62/1, 3 นิคมอุตสาหกรรมนวนคร กม. 46 ถนนพหลโยธิน
  ตำบลคลองหนึ่ง อำเภอคลองหลวง จังหวัดปทุมธานี 10120

-   กำลังการผลิตรวม

  กำลังการผลิตสินค้ารวมของบริษัทฯและบริษัทย่อยมีดังนี้

กำลังการผลิตเต็มที่ ผลิตโดย จำนวน (หน่วย/วัน)

  เก้าอี้สำนักงาน บมจ. ร้อกเวิธ 200 ตัว

  ฉากกั้นห้อง (เหล็ก) บมจ. ร้อกเวิธ 500 แผง

  โต๊ะ บมจ. ร้อกเวิธ 300 ตัว

  ตู้ บมจ. ร้อกเวิธ 200 ใบ

  ผนังกั้นห้อง (ไม้) บมจ. ร้อกเวิธ 100 แผง

  กล่องลิ้นชัก แผ่นหน้าโต๊ะ บมจ. ร้อกเวิธ 200 หน่วย

-   วัตถุดิบ

  วัตถุดิบหลักที่ใช้ในการผลิตเฟอร์นิเจอร์สำนักงานที่ทำด้วยไม้ เช่น โต๊ะ ตู้เอกสาร
  และผนังกั้นห้อง จะใช้แผ่นไม้พาร์ติเคิลบอร์ด (Particle board) ไม้วีเนียร์ (Veneer)
  เคมีภัณฑ์ และอุปกรณ์ต่างๆ (Fitting) ในส่วนเก้าอี้สำนักงาน ฉากกั้นห้อง จะใช้วัตถุดิบที่เป็น
  เหล็ก ผ้า และอุปกรณ์ แหล่งวัตถุดิบโดยทั่วไปจะจัดหาได้โดยง่าย
  เนื่องจากวัตถุดิบเกือบทั้งหมดจะเป็นวัตถุดิบที่จัดหาได้จากภายในประเทศประมาณร้อยละ 90
  ในปัจจุบันมีผู้ผลิตภายในประเทศอยู่หลายราย
  ซึ่งมีกำลังการผลิตทั้งหมดเพียงพอต่อความต้องการนำไปผลิตเฟอร์นิเจอร์สำนักงาน